Datum: 5. 9. 2023

Na podlagi 24. člena Statuta Društva upokojencev Gorje, sklicujem

**5. redno sejo Upravnega odbora, ki bo v ponedeljek, 11. 9. 2023 ob 19. uri v prostorih Društva upokojencev Gorje, Spodnje Gorje 208.**

Dnevni red:

1. Potrditev zapisnika 4. redne seje UO.

2. Organizacija dogodka “Kolesarjenje v Krmo in balinarski turnir v Rčic” ter priprave na ostale prireditve v organizaciji DU Gorje.

3. Razno.

Predsednik društva upokojencev Gorje

Zoran Kobal l.r.

Vabljeni:

Člani UO

Zastopniki vasi in zaselkov

V vednost:

Predsedniku Nadzornega odbora

Predsednik Častnega razsodišča

Obveščeni:

Člani društvam preko spletne strani

Na podlagi 4c. člena Statuta društva upokojencev Gorje je Upravni odbor na 3. redni seji, dne 00.00.2023 sprejel

**PRAVILNIK O PRAPORU DRUŠTVA UPOKOJENCEV GORJE**

1. člen

Pravilnik ureja pomen, obliko, način uporabe in hrambo prapora Društva upokojencev Gorje. Prapor se sme uporabljati le v obliki in na način, kot je določeno s tem pravilnikom.

2. člen

Prapor označuje pripadnost in je svečani simbol Društva upokojencev Gorje. Reprodukcija prapora je prepovedana, razen v primeru izrecnega dovoljenja upravnega odbora DU.

3. člen

Prapor društva (v nadaljnjem besedilu prapor) je pravokotne oblike. Prapor je dvostranski, izdelan iz svile v rdeči barvi. Na sprednji strani je v levem zgornjem delu logotip društva, ter na sredini v treh vrstah napis DRUŠTVO UPOKOJENCEV GORJE. Napis je v rumeni barvi. Na zadnji strani je v vogalih vezeno cvetje, ter na sredini v štirih vrstah napis PO TRUDAPOLNEM DELU ZASLUŽEN POKOJ. Napis je v rumeni barvi. Dimenzija prapora je 85 x 120 centimetrov. Krajša stran je pritrjena na drogu.

4. člen

Drog prapora je univerzalen, pri čemer se na vrhu nahaja nastavek z lipovim listom. Sestavni deli prapora so zaščitni etuiji prapora, droga in nastavki ter žalni trak.

5. člen

Praporščak je nosilec prapora v DU. Prapora se v javnostih ne izobeša, ampak se ga uporablja le ob prisotnosti praporščaka. Po predhodnem dogovoru je izjemoma mogoče na prizorišču pustiti le prapor, vendar se mora drog s praporom in trakovi postavi v urejeno stojalo.

6. člen

K praporu se lahko pripnejo donatorski, častni in spominski trakovi v velikosti 15 cm širine x 100 cm dolžine. Za pogrebne slovesnosti se na prapor pripne le črni žalni trak v velikosti 15 cm širine x 100 cm dolžine.

7. člen

O uporabi prapora odloča predsednik društva, v skladu z določbami tega pravilnika. Predsednik društva, za vsak primer posebej, določi nosilca prapora (praporščaka) in ga seznani s podrobnostmi dogodka.

8. člen

Prapor DU se lahko uporablja:

- na Zboru članov DU (Na občnem zboru je dopustna postavitev na drogu postavljenem na primernem mestu).

- na svečanih prireditvah, ki jih organizira društvo,

- na drugih javnih prireditvah in zborovanjih sorodnih organizacij, če tako odloči Upravni odbor društva, v skladu z naravo prireditve in odločitvijo organizatorja,

- na državnih proslavah (Prapor DU sodeluje na državnih prireditvah pod pogoji, ki jih določata Protokol Republike Slovenije in organizator prireditve).

- na pogrebnih svečanostih za umrlimi člani. Prapor ob pogrebih aktualnega in dosedanjih predsednikov DU in aktualnih in dosedanjih podpredsednikov DU ter aktualnih članov upravnega odbora, nadzornega odbora, častnega razsodišča ob soglasju svojcev pokojnika v pogrebnem sprevodu spremlja praporščak. Na pogrebnih slovesnostih umrlih članov društva pa je prapor s črnim trakom v času pogrebne slovesnosti postavljen na drogu v urejenem stojalo.

V pogrebnem sprevodu se prapor društva upokojencev razvrsti za državno zastavo. Praporščak se ob grobu postavi običajno na levo stran pri glavi v grobu ležečega. Drog prapora drži navpično. Pri spuščanju krste ali žare v grob, praporščak ravna s praporom po krajevnem običaju in po dogovoru z nosilci pogrebne dejavnosti.

9. člen

Če se uporablja tudi prapor ZDUS, je prapor zveze levo od prapora društva, na častnem mestu. Če se uporabljajo prapor ZDUS, PZDU in društva, je prapor zveze na sredini, levo od njega je prapor PZDU, desno pa prapor društva.

Če se uporabljajo štirje in več enakovrednih praporov:

- je na prvem mestu, levo od vrste, domači prapor, njemu sledijo po abecednem vrstnem

redu v slovenščini, prapori drugih društev. Glede razvrstitve praporov lahko organizator uveljavi tudi razpored praporov glede na starost posameznega društva.

- v koloni je na prvem mestu domači prapor, njemu sledijo po abecednem vrstnem redu v

slovenščini prapori drugih društev. Glede razvrstitve praporov lahko organizator uveljavi tudi razpored praporov glede na starost posameznega društva.

- v polkrogu je domači prapor na sredini polkroga.

10. člen

Če se uporablja tudi zastava Republike Slovenije, je gledano od spredaj proti zastavi in praporu, zastava na levi strani, prapor pa na desni strani.

11. člen

Hierarhija postavitve v stojalu:

1. zastava Republike Slovenije
2. zastava Evropske unije
3. zastava tuje države (če jih je več, so razvrščene po slovenskem oziroma angleškem ali drugem abecednem redu, če tako določa diplomatska praksa)
4. zastava lokalne skupnosti
5. zastava organizatorja prireditve (npr. zastave športnih zvez, kulturnih organizacij, društev, multilateralnih organizacij itd.)

12. člen

Prapor varuje, vzdržuje in nosi praporščak DU. Praporščak ima svoje namestnike. Praporščaka in njegove namestnike imenuje upravni odbor DU.

13. člen

Praporščak ali njegov namestnik na prireditvah nosi temna oblačila, praviloma belo srajco in bele rokavice in mora biti osebno urejen. Obleka mora biti čista, nepoškodovana, zlikana in primerne velikosti. Obutev mora biti čista in zloščena. Neurejen praporščak ne more sodelovati pri svečanostih.

Za daljše nošenje v sprevodih lahko namesti na obleko tudi usnjene pasove s tokom ali tulcem, v katerem je nameščen spodnji del droga prapora.

14. člen

O uporabi prapora vodi praporščak posebni dnevnik, v katerega zapiše datum, dogodek, namen uporabe ki ga posreduje tajniku društva, ki vodi evidenco.

15. člen

Prapora ni dovoljeno uporabljati, če je poškodovan ali sicer neprimeren za uporabo. Prapora tudi ni dovoljeno uporabljati na način, ki škoduje ugledu kluba.

16. člen

Prapor se hrani v prostorih kluba. Tajnik skrbi, da je prapor čist in nepoškodovan ter

primeren za uporabo. Evidenco o uporabi prapora vodi tajnik kluba. Prav tako vodi dokument in evidence o donatorstvu.

17. člen

Stroške za uporabo prapora nosi Društvo upokojencev Gorje.

12. člen

Neizvrševanje ali kršenje določil tega pravilnika ter dejanja, ki škodijo ugledu in interesu Društva upokojencev Gorje obravnava častno razsodišče. Njegovo odločanje poteka po določilih 29. člena Statuta društva upokojencev Gorje.

13. člen

Pravilnik je bil sprejet na seji Upravnega odbora društva 22.22.2023 in se prične uporabljati naslednji dan z objavo na spletni strani društva.

Predsednik društva upokojencev

Zoran Kobal l.r.